Ma, kind (2) se lyke langs toilet gevind | Maroela Media
Sers. Kelebogile Moleko, provinsiale polisiewoordvoerder, het Woensdag aan Maroela Media gesê die gru-vonds is in Uitbereiding 3 in Taung, suid van Vryburg, gemaak.
“ŉ 30-jarige man het homself Dinsdag aan die polisie oorgegee in verband met die moord op sy vriendin en hul kind. Die polisie het hom na die huis vergesel waar die slagoffers se liggame langs die toilet gevind is. Hulle is glo Maandag vermoor,” het Moleko gesê.
Moleko het gesê die oorsaak van hul dood is nog nie bekend nie en sal deur ŉ nadoodse ondersoek bepaal word. Hulle het geen sigbare beserings gehad nie.
Die motief vir die moorde word ook ondersoek.
Die man moet Donderdag in die Taung-landdroshof verskyn op twee aanklagte van moord.
hulle het die “moordenaar” maar weet nie hoe die moord gepkeeg was nie?
Seker nog nie daaraan gedink om hom te vra nie? Onthou, SA se baasspeurder is nou afgetree.
ASJAS: As jy van Piet Byleveld praat as die baasspeurder het jy seker nog nie gelees wat intussen gebeur het nie. Baasspeurder .. (?)